MAGYAR TORNA SZÖVETSÉG

**Adatkezelési tájékoztató**

(Versenyengedély kiállítása, visszavonása, sportolók nyilvántartása)

A jelen adatkezelési tájékoztató (a továbbiakban: **Tájékoztató**) célja, hogy a(z) **Magyar Torna Szövetség** (a továbbiakban: **Adatkezelő**) által versenyengedéllyel kapcsolatos kérelmet előterjesztő sportolók (a továbbiakban: Sportoló) vonatkozásában alkalmazott adatvédelmi és adatkezelési elvekről, szabályokról és rendelkezésekről e Sportolókat tájékoztassa.

A Tájékoztató az Adatkezelő azon Sportolókkal kapcsolatban végzett adatkezelésére vonatkozik, akik az Adatkezelővel sportolói jogviszonyban állnak, illetve versenyrendszerben, illetve versenyen való részvételre jogosító igazolvány (versenyengedély) kiadása iránti kérelmet terjesztenek elő, illetve e versenyengedélyüket vissza kell vonni, a Sportolókat e célból nyilván kell tartani, illetve a versenyengedéllyel kapcsolatos biztosítási jogviszony létesítése válik szükségessé.

1. **Az Adatkezelő**

Adatkezelő neve: **Magyar Torna Szövetség**

Adatkezelő elérhetősége: 1146 Budapest, Istvánmezei út 1-3.

Adatkezelő adatkezelési felelősének neve: Altorjai Sándor, főtitkár

Adatkezelő adatkezelési felelősének elérhetősége: torna@tornasport.hu;

1. Az Adatkezelő felhívja a személyes adat jogosultjának (Sportoló) figyelmét arra, hogy jogosult megismerni és kezelni azon személyes adatait, amelyek a **versenyengedély kiállítása, visszavonása, illetve e célból a Sportoló nyilvántartása, továbbá a versenyengedéllyel kapcsolatos biztosítási jogviszony létesítése végett elengedhetetlen**. A versenyengedély kiállítása iránti kérelem nem fogadható be, a Sportoló nyilvántartásba vétele, valamint biztosítási jogviszonyának létesítése mindaddig nem teljesíthető, amíg a Sportoló a személyes adatainak Adatkezelő általi megismeréséhez, kezeléséhez, továbbításához hozzájárulási nyilatkozatát meg nem adja Adatkezelőnek. Az adatkezelési műveletet az Adatkezelő a Magyar Olimpiai Bizottság elektronikus sportinformációs rendszere igénybevételével teljesíti.
2. Az Adatkezelő hatályos adatkezelési tájékoztatóját **honlapján** elektronikus formában közzéteszi, továbbá a versenyengedély kiállítása iránti kérelem előterjesztésével egyidejűleg annak – valamint a Magyar Olimpiai Bizottság adatvédelmi szabályzata – tartalmáról és elérhetőségéről a Sportolót tájékoztatja. Amennyiben a személyes adat jogosultja erre vonatkozó elektronikus vagy papír alapú kérelmet terjeszt elő, Adatkezelő az adatkezelési tájékoztatót elektronikus levél mellékleteként megküldi a személyes adat jogosultja által megadott elektronikus levelezési címre. **A Magyar Olimpiai Bizottság adatvédelmi szabályzata az olimpia.hu honlapon keresztül hozzáférhető.**
3. **Az Adatkezelő által érintett vonatkozásában végzett adatkezelés**

**célja:** (i) versenyengedély kiállítása; (ii) versenyengedély visszavonása; (iii) Sportoló nyilvántartása a versenyengedély kiállításával, visszavonásával kapcsolatban; (iv) versenyengedélyhez kapcsolódó biztosítási jogviszony létesítése.

**jogalapja:** (i) jogi kötelezettség teljesítése (a sportról szóló 2004. évi I. törvény 3. § (3) bekezdés); (ii) érintett hozzájárulása.

**terjedelme:**

**A. Jogi kötelezettség teljesítése jogcímén kezelt személyes adatok:**

1. a Sportoló neve,
2. a Sportoló születési helye, ideje;
3. a Sportoló képmása;
4. a versenyrendszer megnevezése;
5. a versenyengedély hatálya alá tartozó sportág megnevezése;
6. a versenyengedély érvényességi ideje;
7. a versenyengedély száma;
8. a versenyengedély kiállításának dátuma.

**B. Az érintett hozzájárulása jogcímén kezelt személyes adatok:**

1. a Sportoló állampolgársága;
2. a Sportoló anyja neve;
3. a Sportoló lakcíme;
4. a Sportoló email címe;
5. kiskorú Sportoló esetén a törvényes képviselő neve és lakcíme;
6. a sportszövetség, illetve sportszervezet neve, amelynek szervezetrendszerén belül végzi sporttevékenységét a Sportoló;
7. a sportorvosi engedély érvényességi ideje.
8. Az Adatkezelő jogosult a Tájékoztatóban rögzített személyes adatokat a **Magyar Olimpiai Bizottság** (székhely: 1124 Budapest, Csörsz utca 49-51.; nyilvántartási szám: 01-03-0000014; nyilvántartó hatóság: Fővárosi Törvényszék; adószám: 19010272-2-43) mint adatfeldolgozó részére továbbítani tekintettel arra, hogy Adatkezelő a versenyengedély kiállítása, visszavonása, továbbá a Sportoló nyilvántartása, valamint a versenyengedéllyel kapcsolatos biztosítási jogviszony létesítése céljából végzett adatkezelési műveleteket a Magyar Olimpiai Bizottság által működtetett elektronikus sportinformációs rendszer útján és a Magyar Olimpiai Bizottság mint adatfeldolgozó igénybevétele útján teljesíti. A Magyar Olimpiai Bizottság további adatfeldolgozó igénybevételére jogosult.

Az Adatkezelő a Sportoló személyes adatait továbbá csak abban az esetben **továbbítja** másik személy számára,

1. amennyiben az adattovábbítást jogszabály írja elő (pl. statisztikai adatgyűjtés) és az adattovábbítás címzettjeként **bíróság, hatóság vagy egyéb szerv** az Adatkezelő felé hivatalos megkeresését eljuttatja;
2. amennyiben az adattovábbításhoz az érintett kifejezett hozzájárulását adta, és az adattovábbítás címzettje az **Adatkezelővel kötelmi jogviszonyban lévő személy**, továbbá az adattovábbítás a személyes adat jogosultja és az Adatkezelő közötti kötelmi jogviszony teljesítése.
3. Az érintett hozzájárulásával kezelt személyes adatok vonatkozásában a Sportoló **hozzájárulási nyilatkozatát** a versenyengedély kiállítása iránti kérelme előterjesztésével egyidejűleg írásban köteles megtenni. A Sportoló a hozzájárulási nyilatkozatával hozzájárulását adja ahhoz, hogy az Adatkezelő a versenyengedély kiállítása, visszavonása, valamint a Sportoló nyilvántartása és versenyengedéllyel kapcsolatos biztosítási jogviszony létesítése céljából a 4. bekezdés B. pontja szerinti személyes adatait megismerje, kezelje, 5. bekezdésben rögzített személyeknek (kifejezetten a Magyar Olimpiai Bizottság adatfeldolgozó részére) továbbítsa. A Sportoló hozzájárulásai nyilatkozata kiterjed arra is, hogy a Magyar Olimpiai Bizottság személyes adatait a versenyengedélyhez szükséges biztosítás megkötése céljából biztosító részére továbbítsa.
4. A jelen **adatkezelés időtartama**: a sportról szóló **2004. évi I. törvény 3. § (8) bekezdésében rögzített időtartam** (amely irányadó mind a jogi kötelezettség teljesítése jogcímén, mind az érintett hozzájárulása jogcímén kezelt személyes adatokra). Amennyiben jogszabály ettől eltérő időtartamot határoz meg, úgy az adatkezelés időtartama e jogszabályban meghatározott időtartam. A Sportoló jogosult hozzájárulási nyilatkozatát akként megtenni, hogy személyes adatai kezeléséhez azzal a feltétellel járul hozzá, hogy Adatkezelő e személyes adatok megismerésére, kezelésére és továbbítására a hozzájárulási nyilatkozata visszavonásáig jogosult. Ez esetben az Adatkezelő a 4. bekezdés A. pontja szerinti személyes adatok megismerésére, kezelésére, továbbítására a sportról szóló 2004. évi I. törvény 3. § (8) bekezdésében rögzített időtartam alatt jogi kötelezettség teljesítése jogcímén, míg a 4. bekezdés B. pontja szerinti személyes adatok megismerésére, kezelésére, továbbítására ugyanezen időtartam alatt a Sportoló hozzájárulásával jogosult. A sportról szóló 2004. évi I. törvény 3. § (8) bekezdésében rögzített időtartamot követően az Adatkezelő a 4. bekezdésben foglalt személyes adatok megismerésére, kezelésére és továbbítására a Sportoló hozzájárulása jogcímén jogosult a **hozzájárulási nyilatkozat visszavonásáig**.
5. **A személyes adat jogosultját megillető jogok:**

Azokat a természetes személyeket, akinek a személyes adatait az Adatkezelő kezeli, az Adatkezelő adatkezelését illetően a következő jogosultságok illetik:

1. tájékoztatáshoz való jog;
2. helyesbítéshez való jog;
3. elfeledtetéshez való jog;
4. adatkezelés korlátozásához való jog;
5. adathordozhatósághoz való jog;
6. tiltakozáshoz való jog.
7. **Jogorvoslati lehetőségek:**

Amennyiben a személyes adat jogosultja a személyes adatai kezelése vonatkozásában azt tapasztalja, hogy az Adatkezelő megsérti az adatvédelmi jogszabályokban meghatározottakat, úgy jogai védelme érdekében jogorvoslati kérelemmel fordulhat a területileg illetékes **bírósághoz, vagy a Nemzeti Adatvédelmi és Információszabadság Hatósághoz.**

A **Nemzeti Adatvédelmi és Információszabadság Hatóság** elérhetőségei:

Székhely: 1125 Budapest, Szilágyi Erzsébet fasor 22/C.

Telefon: +36 (1) 391-1400

Fax: +36 (1) 391-1410

Elektronikus elérhetőség: ugyfelszolgalat@naih.hu

Weboldal: [http://naih.hu](http://naih-hu)